Njål Sparbo

Njål Sparbo (født 13. mai 1964 i Göteborg) er en norsk sanger (bass-baryton).
Sparbo debuterte i 1991, og hans repertoar omfatter romanser, opera, kirkemusikk, tidlig musikk og samtidsmusikk. Han har særlig interesse for samtidsmusikk.


== Yrkesliv ==


=== Utdannelse ===
Sparbo har studert sang med Jan Sødal, Aase Nordmo Løvberg, Ingrid Bjoner, Knut Skram og Tor Hommeren i Norge, og med Hans Hotter, Dietrich Fischer-Dieskau, Edith Mathis, Kurt Moll, Oren Brown, Galina Visnjevskaja, Thomas Hemsley, Jorma Hynninen og Susanna Eken i Tyskland, England, Finland og Danmark.


=== Priser og utmerkelser ===
Han er blitt tildelt en rekke priser og stipendier, blant annet fra Wallenbergs stipendiefond, Klæstads legat, Fegerstens legat, Ingrid Bjoners stipend og Kirsten Flagstads pris. Etter en konsertserie med samtlige sanger av Edvard Grieg, mottok han i 2009 Griegprisen. 


=== Forsker ===
Som forsker har han hatt Statens arbeidsstipend (1997–1999 og 2005–2008), blant annet for å fordype seg i norsk, tysk og russisk sangrepertoar. I perioden 2009–2014 var han stipendiat på Kunsthøgskolen i Oslo i Programmet for kunstnerisk utviklingsarbeid med prosjektet "Å synge på scenen - med en psykofysisk tilnærming. I perioden 2014–2015 var han med i forskningsgruppen "Den tenkende musiker - tolkning som medskapende prosess" på Norges musikkhøgskole, og fra 2017 til 2020 deltok han i en forskningsgruppe ved Griegakademiet på Universitetet i Bergen. 


=== Sceneopptredener, konsertvirksomhet og plateinnspillinger ===
Sparbo har hatt solistengasjementer flere større kor, orkestre og operascener i Norge og har hatt engasjementer i Sverige, Danmark, Island, Finland, England, Skottland, Nord-Irland, Tyskland, Østerrike, Ungarn, Tsjekkia, Romania, Nederland, Belgia, Frankrike, Portugal, Spania, Italia, Russland, Japan, Sør-Korea og USA. Han opptrer jevnlig på festivaler, operascener, i radio og fjernsyn og har over 30 plateinnspillinger bak seg.


== Diskografi ==


=== Soloplater på Quattro Records ===
Natt og Dag Njål Sparbo, harpe & strykekvintett (2018)
Norge, mitt Norge! Njål Sparbo & strykekvintett (2005)
Winterreise Njål Sparbo & Einar Steen-Nøkleberg (1996)
Songs Njål Sparbo & Einar Steen-Nøkleberg (1993)


=== Andre CD-utgivelser ===
Faramondo - opera av G.F. Händel / Accent - ACC 26402, 3xCD (2014)
Ostsee - med Trondheim Barokk / SIMAX - PSC1330 (2014)
Grex 40 - med Grex Vocalis / QCD 2007-8, Quattro, 2xCD (2011)
Lamentations - med Nordic Voices / Chandos - 0763 (2009)
Blue Mountain - kammeropera av Justin dello Joio / Bridge Records - 9273 (2008)
Stemninger på Borgen - Norske komponister / LJB Music Records - LJB MR 002 (2007)
Draumkvedet - av Arne Nordheim / PSC 1169, SIMAX, 2xCD (2006)
Kong David - oratorium av Ragnar Bjerkreim / LYNOR 0401, 2xCD (2004)
Fange og Fri - opera av Egil Hovland / PPC9051, PRO MUSICA (2004)
Tore Lynor - sanger og klaverstykker / QCD 2003, Quattro (2003)
Jul med Adventssangerne / BD7039, Bergen Digital (2001)
Johannespasjonen - oratorium av Kjell Mørk Karlsen / PSC 1209 SIMAX (2000)
Toner til Jul / PPC 9042 PRO MUSICA (2000)
Song for Winter - vokalmusikk av Bjørn Kruse / ACD 5000, Aurora (1998)
Noahs Draum - jazz-oratorium av Kjell Habbestad / GRCD 4156 Grappa (1998)
Crux - med Grex Vocalis / QCD 9308 Quattro (1997)
Messiah - oratorium av G.F. Händel / QCD 9311-2 Quattro, 2xCD (1997)
Carols - med Falu Kammerkor / 8-9966 Signatur (1996)
Arne Nordheim - Magic Island / ACD 4990 Aurora (1996)
Matteuspasjonen - oratorium av Trond Kverno / ACD 4994 Aurora, 2xCD (1996)
Ei Natt på Jorda - oratorium av Kjell Habbestad / HCD 2911 Hemera (1995)
Mostraspelet / HCD 2912 Hemera (1995)
Cantio - med Vokalkvartetten Quattro Stagioni / QCD 9303 Quattro (1994)
Adam - opera-musikal av Bjørn Kruse / HCD 2904 Hemera (1994)
Voices - med Vokalkvartetten Quattro Stagioni / QCD 9302 Quattro (1989)
Arne Nordheim / ARCD 1902 Norsk Musikkproduksjon (1987)


== Referanser ==


== Eksterne lenker ==
Offisielt nettsted 
(en) Njål Sparbo på Discogs 
(en) Njål Sparbo på MusicBrainz 
(en) Njål Sparbo på Spotify